**Overordnet strategi**

**for Helgelandsrådet**





Mosjøen, september 2020

Innhold

[1. Om strategien 3](#_Toc50463122)

[2. Helgelandsrådet – et navnevalg 4](#_Toc50463123)

[3. Hvor er vi? – I støpeskjeen 4](#_Toc50463124)

[3.1. Organisasjonen oppfattes i dag som 4](#_Toc50463125)

[3.2. SWOT-analyse 5](#_Toc50463126)

[3.3. Samfunnsoppdraget 7](#_Toc50463127)

[4. Helgelandsrådet skal være en politisk maktfaktor 7](#_Toc50463131)

[4.1. Ambisjoner 7](#_Toc50463132)

[4.2. Ønsket fremtidsbilde 7](#_Toc50463133)

[4.3. Ønsket etterlatt inntrykk (det vi vil andre skal tenke om Helgelandsrådet) 8](#_Toc50463134)

[5. Våre strategiske mål 8](#_Toc50463135)

[5.1. Visjon – vårt overordnede strategiske mål 8](#_Toc50463136)

[5.2. Våre hovedmål 8](#_Toc50463137)

[6. Roller og rolleforståelse 8](#_Toc50463138)

[7. Talspersoner og lederfunksjon 9](#_Toc50463139)

Strategidokument vedtatt på Helgelandstinget.

Mosjøen 17. september 2020

Bakgrunn

Helgeland interkommunalt politisk råd ble etablert av 12 kommuner på Helgeland etter kommunevalget i 2019. De to tidligere rådene Helgeland Regionråd og Sør-Helgeland Regionråd ble samtidig oppløst.

Kommunene som er med: Alstahaug, Bindal, Brønnøy, Dønna, Grane, Herøy, Leirfjord, Sømna, Træna, Vefsn, Vega og Vevelstad. Rådet har fått på plass samarbeidsavtale og vedtekter som beskriver formålet, organiseringen og den administrative ledelsen av rådet.

Denne strategien er laget med bakgrunn i følgende momenter:

* Samarbeidsavtalen og vedtekter (vedtatt av kommunene)
* Arbeidsmøte med arbeidsutvalget (rådets leder, nestleder og fire valgte representanter fra Helgelandsrådet, i tillegg til daglig leder)
* Innspill fra Helgelandsrådet (to representanter fra hver av deltakerkommunene, samt administrasjonen i Helgelandsrådet. Rådmennene har møte-, tale- og forslagsrett)

Strategien skal endelig vedtas på Helgelandstinget/årsmøtet.

# Om strategien

Strategien skal gi oss selv og omverden en tydelig forståelse av hva Helgelandsrådet er. En velfundert og velformulert strategi vil øke sannsynligheten for at Helgelandsrådet innfrir målene som er satt i formålsparagrafen. For å lykkes med dette, kreves det stor grad av involvering og enighet om de overordnede linjene i strategien.

Strategien definerer hva som er rådets strategiske posisjon (hva vi ønsker å være) og hvilke strategiske valg som må til for å nå målene. Strategi handler aller mest om gjennomføring. Derfor er det opp til hele organisasjonen å omsette strategien til handling gjennom involvering, eierskap og engasjement.

Strategien er knyttet til det samfunnsoppdraget Helgelandsrådet skal innfri. Dette er ikke en strategi for å «ta» et marked i kommersiell forstand, men skal tydeliggjøre hvorfor vi er til (vår eksistensberettigelse).

I arbeidet med strategien, har vi valgt følgende struktur:

* Hvor står vi i dag? (Nå-analyse)
* Hvor ønsker vi å være i fremtiden? (Mål-analyse)
* Hvordan skal vi komme dit? (Strategi)

# Helgelandsrådet – et navnevalg

I dagligtalen skal navnet være Helgelandsrådet.

Det er viktig å ha en identitet som skiller denne organisasjonen fra de to tidligere regionrådene. Navnendringen må komme nå, og skal brukes i all kommunikasjon i arbeidet med å bygge opp et eget omdømme.

**Helgelandsrådet** er valgt fordi:

* Det er tydelig
* Det skiller seg fra de to tidligere rådene
* Navnet er også en naturlig utvikling fra de to tidligere rådene
* Gir identitet og virker samlende
* Navnet legger seg opp mot Lofotrådet og Namdalsrådet

Navnet Helgelandsrådet skal brukes entydig og av alle som uttaler seg på vegne av Helgeland interkommunalt politisk råd.

Det formelle navnet skal fortsatt være «Helgeland interkommunalt politisk råd».

# Hvor er vi? – I støpeskjeen

Analysen baserer seg på hva vi mener kjennetegner Helgelandsrådet i dag. Rådet har eksistert i ca. 6 måneder, og har naturlig nok ikke bygget opp et tydelig omdømme. Helgelandsrådet er til dels ukjent, og for befolkningen generelt, kan det nye rådet lett forveksles med de to tidligere rådene.

## Organisasjonen oppfattes i dag som

* To som er blitt felles
* Er i en tidlig fase til å bli noe stort, ikke kommet ordentlig i gang
* Er en sammenslutning/felles møteplass for kommuner/politikere/ordførere
* Endret fra prosjekt til politikk
* Har fått politisk legitimitet. Gitt resultater i sykehussaken
* Er personuavhengig
* Samarbeider med aktører utenfor regionen

## SWOT-analyse

|  |  |
| --- | --- |
| **Styrker** | **Svakheter** |
| * Mange kommuner og mange politikere som støtter dette
* Sterk vilje til å delta
* Større gjennomslagskraft
* Stor bredde i regionen (natur, næring, folk)
* Sulten på suksess
* Gir slagkraft
* Større vilje til unne hverandre å lykkes
* Finansielle muskler, bidra i spleiselag
* Ledig posisjon/arena å ta
* Ny organisasjon
* Har ikke med «gammelt slagg»
* Har med oss suksesshistorier
 | * Svak økonomi
* Liten administrasjon
* Utydelig rolle
* Ukjent
* Ikke en tydelig agenda
* Ting tar tid
* Stor region
* Kulturforskjeller
* Utfordringer i samferdselen i regionen
 |
| **Muligheter** | **Trusler** |
| * Utvikle helhetlige samferdselsløsninger
* Fantastisk natur -> reiseliv
* Bli en tydelig politisk aktør
* Aktiv samfunnsutvikler
* Tiltrekke oss ungdom
* Bygge felles identitet
* Økt samarbeid mellom kommunene
* Dele erfaringer
* Sterkere samhold
* Mer synlig
* Bedre samarbeid med resten av Helgeland
* Gjøre Helgelandstinget til en knallsuksess
 | * Korona
* Manglende prioritering i kommunene
* Manglende tilbakemeldinger
* Mangel på fart
* Interessekonflikter
* Rolleforståelse internt og eksternt (komplekst)
* Negative mellommenneskelige relasjoner
* Mangel på tillit
* Noen kjører solo (drar ikke i samme retning)
* Debatter blir for polarisert
* Mangel på tydelig strategi (gir rom for sololøp)
* Ulikt ambisjonsnivå
* Dårlig forankring
* Mangel på eller dårlig kommunikasjon i organisasjonen og mellom kommunene
 |

## Samfunnsoppdraget

Helgelandsrådet har et tydelig samfunnsoppdrag som er nedfelt i vedtektene. Med samfunnsoppdrag, menes den rollen Helgelandsrådet har tatt på seg på vegne av samfunnet. Overordnet er rollen definert som et politisk bindeledd mellom deltakerkommunene, og mellom kommunene og nasjonale og regionale myndigheter.

Konkret betyr samfunnsoppdraget at Helgelandsrådet skal:

* Legge til rette for økt samarbeid og bidra til å skape en felles identitet på Helgeland.
* Fremme felles saker som har betydning for regionen, og også saker for enkeltkommuner som er viktig for hele regionen.
* Være en tydelig strategisk og politisk aktør som uttaler seg om politiske saker som angår Helgeland.
* Være en pådriver for vekst og utvikling i Nordland på bakgrunn av de muligheter vi har i regionen.
* Ikke fungere som et forvaltningsorgan og ikke utøve kommunale tjenester. Være et forum for å utvikle samarbeid om kommunale oppgaver.
1.
2.
3.

# Helgelandsrådet skal være en politisk maktfaktor

Strategien hviler på vårt ønske om at Helgelandsrådet skal være en politisk maktfaktor.

Dette har vi definert gjennom å beskrive egne ambisjoner, tegnet et fremtidsbilde og hvilket ønsket etterlatt inntrykk vi vil at omverden skal ha av Helgelandsrådet. Dette skal styre våre egne handlinger og prioriteringer, slik at vi oppnår målene i strategien.

## Ambisjoner

* Vi skal fortsatt sette den politiske dagsorden
* Vi skal være framsynte og proaktive
* Vi skal være en attraktiv samarbeidspartner
* Vi skal stå sammen utad i aktuelle saker og høringer
* Vi skal jobbe for Helgeland og være løsningsorientert
* Vi skal utvikle oss med det folket vi har
* Vi skal tenke på vekst i betydningen av å heve livskvaliteten for de som bor her

## Ønsket fremtidsbilde

* Vår innsats har gjort Helgeland enda mer attraktivt
* Vi har kraft/ressurser til å kjøre fram store prosjekt
* Vi er det foretrukne kontaktpunktet for regionale og sentrale myndigheter
* Vi har stor politisk slagkraft gjennom samarbeid og fordi vi har lett tilgang på beslutningstakere
* Vi har bidratt til økt lokaldemokratisk aktivitet
* Helgelandstinget – en unik mulighet for sentrale politikere, og arena der lokalt næringsliv kan fremme sine behov
* Næringslivet har god kontakt med Helgelandsrådet og bruker oss for å fremme næringslivets behov

## Ønsket etterlatt inntrykk (det vi vil andre skal tenke om Helgelandsrådet)

* Helgelandsrådet har et sterkt og tydelig samarbeid
* Helgelandsrådet har lyktes med strategien sin
* Helgelandsrådet skaper vekst og utvikler Helgeland
* Folket på Helgeland kjenner godt til hva Helgelandsrådet holder på med

# Våre strategiske mål

## Visjon – vårt overordnede strategiske mål

**Vi skal være en politisk maktfaktor som samler og styrker Helgeland**

For oss er det å utøve politikk et samfunnsoppdrag. Et oppdrag om å påvirke utviklingen i samfunnet, slik at alle som bor her har mulighet til å leve sine liv til fulle. For å kunne påvirke utviklingen, må vi søke innflytelse slik at vi er i posisjon til å ta beslutninger.

## Våre hovedmål

* Vi skal opptre samlende slik at vi kan utvikle og samle Helgeland til en slagkraftig region.
* Vi skal aktivt jobbe for å drive fram samhold, kunnskap og forståelse for mulighetene i hele regionen.
* Vi skal sette den politiske agendaen og gjennom den utøve vår rolle som pådriver og samfunnsaktør.

# Roller og rolleforståelse

For at Helgelandsrådet skal framstå samlet og koordinert, er det viktig med tydelige roller og rolleforståelse. Rollene i Helgelandsrådet må følge vedtektene og organisasjonsstrukturen som er vedtatt i samarbeidsavtalen.

Vi skal ha «Alle for en – en for alle» som verdi. Det betyr at vi skal unne hverandre suksess og bidra til å bygge hverandre opp og spille hverandre gode.

I høringssaker, uttalelser om aktuelle politiske saker eller andre saker av betydning for Helgeland, skal Helgelandsrådet og enkeltkommunene avklare om regionen skal framstå samla, eller om kommunene skal uttale seg enkeltvis. Arbeidsutvalget skal koordinere dette sammen med leder for Helgelandsrådet. Hver enkelt kommune har rett til å reservere seg mot fellesuttalelser.

Våre ambisjoner og hvem som gjør hva, må tilpasses de ressursene vi til enhver tid rår over.

I rolleavklaringen er det særlig viktig at Helgelandsrådet ikke overtar normale kommunale tjenester eller politiske oppgaver. Kommunene har det formelle forvaltningsansvaret, og Helgelandsrådet skal ikke foregripe politiske beslutningsprosesser i kommunene.

# Talspersoner og lederfunksjon

Kontroversielle uttalelser skal opp i Helgelandsrådet.

Arbeidsutvalget kan uttale seg i mindre saker mellom møtene i rådene. Det skal være et klart skille mellom politiske- og administrative uttalelser.

Leder i underutvalg har ansvar for at utvalget definerer egne mål for arbeidet i utvalget. Leder i underutvalg kan uttale seg på vegne av sitt utvalg, eller delegere dette ansvaret til andre politisk valgte medlemmer i utvalget.

Sekretariatsleder kan uttale seg når dette er forankret hos leder for Helgelandsrådet eller utvalgsleder

Den som har fått tildelt lederrollen, har et ansvar for å lede. De andre må være villig til å la seg lede.